ধর্মপাশা প্রতিনিধি : সুনামগঞ্জের ধর্মপাশা উপজেলার ধর্মপাশা বালিকা উচ্চ বিদ্যালয় চত্বরে গতকাল শনিবার দুপুরে খাদ্যবান্ধব কর্মসূচির উদ্বোধন করা হয়েছে। উপজেলা খাদ্য বিভাগ এ অনুষ্ঠানের আয়োজন করে। উপজেলা খাদ্য নিয়ন্ত্রক বিনয় কুমার দেব এর সভাপতিত্বে আয়োজিত অনুষ্ঠানে প্রধান অতিথি ছিলেন স্থানীয় সাংসদ মোয়াজ্জেম হোসেন রতন। জেলা ছাত্রলীগ নেতা মহিউদ্দিন আহমেদ কনিকের সঞ্চালনায় অনুষ্ঠানে স্বাগত বক্তব্য রাখেন ধর্মপাশা খাদ্য গুদামের ভারপ্রাপ্ত কর্মকর্তা (ওসিএলএসডি) মনধন চন্দ্র দাস। অন্যান্যের মধ্যে বক্তব্য রাখেন উপজেলা পরিষদের চেয়ারম্যান আব্দুল মোতালিব খান, উপজেলা আওয়ামী লীগের সাধারণ সম্পাদক শামীম আহমেদ বিলকিস,ধর্মপাশা থানার ওসি মো. গোলাম কিবরিয়া, সদর ইউপি চেয়ারম্যান সেলিম আহম্মেদ প্রমুখ। ওইদিন খাদ্যবান্ধব কর্মসূচির আওতায় ধর্মপাশা সদর ইউনিয়নের ৩৫জন হতদরিদ্র কার্ডধারীর প্রত্যেককে ১০টাকা মুল্যে ৩০কেজি করে চাল বিতরণ করা হয়।